钦定古今图书集成/历象汇编/庶征典/第175卷 > 《田家杂占》 > 明
## 钦定古今图书集成/历象汇编/庶征典/第175卷 > 《田家杂占》 > 明

### 太祖洪武二年有白鼠渡江不绝

按《广西通志》：“洪武二年三月，太平府有白鼠渡江，自
南而北，昼夜不绝。”

### 宪宗成化十八年白鼠见

按《陕西通志》：“成化十八年，宁夏白鼠昼游。”

成化十九年，黑鼠食苗。

按《山东通志》：“成化十九年，兖州黑鼠食苗，旬日，入水
自死。”

### 孝宗弘治十三年鼠害稼

按《广西通志》：“弘治十三年九月，鼠杀稼。”

弘治十七年，鼠害稼。

按《湖广通志》：“弘治十七年，汉阳群鼠害稼。”

### 世宗嘉靖二十四年鼠害稼

按《广西通志》：“嘉靖二十四年，富川县鼠数百成群，食
田禾，是岁饥。”

嘉靖三十八年，鼠害稼。

按《全辽志》：“嘉靖三十八年，辽阳麦大熟。是秋大雨，复
生黑鼠，遍野，伤稼殆尽。”

嘉靖四十一年，鼠害稼。

按《福建通志》：“嘉靖四十一年，德化田鼠大作，一亩之
田至有数千。春食秧，冬食谷，畦畔介然鼠道，草为不
生。次年谷贵，人多饥死。”

### 穆宗隆庆五年鼠害稼

按《湖广通志》：“隆庆五年，武昌大水，异鼠见害麦禾。鼠
秃尾黑色，一穴数十，稻熟复聚食之。”

### 神宗万历元年鼠害稼

按《湖广通志》：“万历元年三月，黄州田鼠食禾殆尽。
万历二十四年，鼠害稼。”

按《云南通志》：“万历二十四年，云龙州硕鼠长尺馀，群
食禾稼俱尽。”

万历四十二年，群鼠渡江，害稼。

按《江南通志》：“万历四十二年，池州有鼠数百万，衔尾
渡江，为田患害。寻有鸟如䴖鹅，食鼠，遂绝，鸟亦不见。
万历四十三年，群鼠渡江害稼。”

按《江西通志》：“万历四十三年，九江群鼠渡江而南，食
禾伤稼。”

### 熹宗天启七年鼠害稼

按《湖广通志》：“天启七年，蕲州田鼠害稼。”

### 愍宗崇祯十三年鼠食牛食婴儿鼠𩰚按陕西通志崇祯十三年夏有大鼠成群食牛入人腹食婴儿见骨

按《广西通志》：“崇祯丁丑至己卯，平乐城乡鼠皆变为
臊鼠，身小眼细，每二三相角，其声哫哫如蛩吟。
崇祯十四年，硕鼠见，白鼠见。”

按《山东通志》：“崇祯十四年，临淄硕鼠见于城南十里
铺，首尾长三尺。”

按《陕西通志》：“崇祯十四年，秦府白鼠昼游。”